Adolf Eichmann

Otto Adolf Eichmann, ganet d'an 19 a viz Meurzh 1906 hag aet da Anaon d'ar 1añ a viz Even 1962, a oa ur penn nazi, un ofiser er Schutzstaffel (SS) hag unan eus aozerien eus an Diskoulm diwezhañ. A orin german-aostrian e oa. Kemeret en doa perzh e miz Genver 1942 e Kendiviz Wannsee, lec'h ma oa bet lakaet da dalvezout "an diskoulm diwezhañ d'ar gudenn yuzev". Goude-se e oa bet kefridiet gant an SS-Obergruppenführer Reinhard Heydrich d'ober war-dro ha gwellaat an deportadur evit ar milionoù a yuzevien betek ar getthoioù nazi ha d'ar c'hampoù lazhañ nazi en Europa dindan dalc'h an nazied. Harzet ha dalc'het e oa bet gant ar Gevredidi e 1945, met tec'het e oa kuit hag aet da vevañ kuzh en Arc'hantina. E miz Mae 1960, e oa bet adkavet ha skrapet gant ar Mossad (servijoù kuzh Israel), ha barnet dirak Lezvarn uhel Israel. Ar pezh a voe anvet ar Prosez Eichmann a voe heuliet dre ar bed hag eno e voe lakaet da gablus e Jeruzalem, ha goude-se e voe krouget e 1962.

Rummad:Ganedigezhioù 1906
Rummad:Marvioù 1962
Rummad:Tud an IIIe Reich
Rummad:Tud krouget
Rummad:Torfedourien vrezel